Burkhard Christoph von Münnich (19. toukokuuta 1683 Neuenhuntorf, Oldenburg – 27. lokakuuta 1767 Tartto, Viro, Venäjän keisarikunta) oli Venäjän keisarikunnan palvelukseen asettunut saksalainen kreivi ja kenraali. Münnich oli yksi Venäjän hallituksen johtajista keisarinna Annan valtakaudella (1730–1740) ja hän komensi Venäjän armeijaa Venäjän–Turkin sodassa (1736–1739). Hän myös uudisti Venäjän armeijan Preussin esikuvan mukaan.